  Майя Бывальцева Удмуртиын трос калыкен ужрадъёсъя сюбегатонъёс 15-тӥ шуркынмонозь кылёзы на. Со сярысь 6-тӥ коньывуонэ элькунлэн тӧроез Александр Бречалов мерлыко вотэсъёсын меӵак эфирез дыръя вераз. Солэн кылъёсызъя, черламъёслэн лыдзы йылэмен сэрен, Удмуртиын трос калыкен ужрадъёсты кулэстыны чаклало, уката ик юрт пушкын радъяськисьёссэ. 7-тӥ коньывуонэ коронавирусъя оперативной штаблэн пумиськонэз ортчоз. Отын ватсаса сюбегатонъёсты кутон сярысь кенешозы. Кылсярысь, кышкытлыко группае пырись муртъёсты но секытэн кышномуртъёсты доразы ужан амалэ выжтон ужпумез эскерозы. Тегъёс: Мерлык Ижкар Удмуртия коронавирус тазалыкезутён АлександрБречалов  